stanford-oval/wikipedia huggingface dataset:
שואב אבק מרכזי
פעולות

כדי להשתמש בשואב אבק מרכזי, צינור השואב מוסר מהאחסון ומצויד בכל אביזרי הניקוי הדרושים (כגון מברשת). הקצה השני של הצינור מוחדר לכניסת שאיבה צמודת קיר, לאחר פתיחת דלת המכסה. בעיצובים מסוימים, פתיחת הדלת מפעילה את מנוע השואב; בעיצובים אחרים, התאמת קצה הצינור המתכתי מגשרת בין שני מגעים חשמליים, ומדליקה את המנוע. עיצובים חליפים אחרים כוללים מתג הפעלה/כיבוי מרחוק הממוקם בקצה הכלי של צינור שואב האבק, המתקשר באמצעות זוג חוטים המוטבעים בצינור, או באמצעות איתות אלחוטי.
שאיבת האבק מתבצעת באותו אופן כמו בשואב אבק נייד. לפעמים, עוצמת השאיבה הגבוהה יותר של שואב אבק מרכזי עשויה לדרוש הפחתה (לדוגמה: בעת ניקוי וילון בד שקוף עדין). עודף שאיבה "נוזל" על ידי פתיחה חלקית של פתח כדי לאפשר לאוויר הנכנס לעקוף את כלי הניקוי. הפתח ממוקם בדרך כלל בקצה הכלי של צינור השואב, כדי לאפשר התאמה מהירה במהלך השימוש.
לאחר השלמת הניקוי, צינור שואב האבק מוסר מכניסת הקיר (שננעל בנקישה ומכבה את מנוע השואב). הצינור מפותל ותלוי על מדף אחסון, וכל אביזרי הניקוי מאוחסנים.
הערות שוליים

↑  U.S. Patent 91,145
↑  DoItYourself Staff. "How to Vent a Central Vacuum System to the Outside". DoItYourself. DoItYourself.com. נבדק ב-11 באוקטובר 2018. {{cite web}}:  (עזרה)
↑  Naguwa, S. M.; Gershwin, M. E. (2001). "The influence of a central vacuum system on quality life in patients with house dust-associated allergic rhinitis" (PDF). Journal of Investigational Allergology & Clinical Immunology. 11 (4): 290–294. PMID 11908818.
↑  Klein, Allison. "How Central Vacuum Systems Work". How Stuff Works. HowStuffWorks, Inc. נבדק ב-2013-11-24.
קיר אלגנטי זה מסתיר כניסת שואב אבק מרכזי עתיק (עיגול כהה קטן בלוח הבסיס ליד הפתח, בסביבות 1918)
כאשר המתג בצינור מופעל, שני מגעים חשמליים במתח נמוך (מסומנים באדום) מגושרים, המאותתים ליחידת הכוח להידלק
באטמן: מות המשפחה

| --- | --- |

עטיפת החוברת Batman Vol.2 #14 מינואר 2013. אמנות מאת גרג קאפולו.
 מידע קומיקס
 יוצר:  סקוט סניידר, סקוט לובדל, גייל סימון וגרג קאפולו בין היתר
 סוגה:  קומיקס
 תקופת פרסום מקורית:  אוקטובר 2012 – פברואר 2013 (כ־124 ימים)
 סינדיקציה:  DC קומיקס
 מוציא לאור:  DC קומיקס 
 מספר החוברות:  חוברות באטמן: 5 חוברות קשורות: 18
 
מות המשפחה (באנגלית: Death of the Family) הוא אירוע קרוסאובר ביקום DC שפורסם בחוברות הקומיקס באטמן בידי חברת DC קומיקס בין אוקטובר 2012 לפברואר 2013 למשך 5 חוברות בהרצת באטמן ו-18 חוברות קשורות. את הסיפור כתבו בין היתר סקוט סניידר, סקוט לובדל וגייל סימון, באיורם של אמנים כגרג קאפולו.
עלילת הסיפור עוסקת בחזרתו של הג'וקר ליקום DC לאחר היעלמות ממושכת, ונקמתו במשפחת העטלף ובבאטמן. שם האירוע הוא מחווה לקשת סיפור בה היה מעורב הג'וקר, "מוות במשפחה". האירוע נכתב לא רק בחוברות באטמן אלא גם בחוברות באטגירל, באטמן ורובין, קאטוומן, קומיקס בלשי, נייטווינג, הברדס האדום ופורעי החוק, קאטוומן, יחידת המתאבדים והטיטאנים הצעירים.
היסטוריה פרסומית

חזרתו של הג'וקר פורסמה בתחילת יולי 2012. האירוע עצמו התפרש על כל חוברות משפחת העטלף, וגרם לקרוסאובר בין חוברות "הברדס האדום ופורעי החוק" לבין "הטיטאנים הצעירים" המתמקד ברובינים ג'ייסון טוד וטים דרייק. בתערוכת הקומיקס והבידור בשיקגו 2014, כותב סדרת באטמן הראשית ומפקח החוברות הקשורות סקוט סניידר ציין כי עלילה זו היא חלק ראשון בעלילת הג'וקר שלו. סניידר פרסם את ההמשך, "באטמן: סוף המשחק", בסוף 2014.
עלילה > רקע

לאחר אירועי "פלאשפוינט" ושכתוב יקום DC, הג'וקר הופיע לראשונה כאשר נכלא בידי באטמן בארקהם אסיילום. למעשה הייתה זו תוכנית להיפגש עם הנבל "יוצר הבובות", שהסיר מהג'וקר את פניו כבקשתו ותלה אותן בתאו. הוא ברח מארקהם, ולא נראה ביקום DC במשך שנה. הוא חזר כעבור שנה, כאשר השקיף על בניין משטרת גות'אם סיטי.
עלילה > עלילה ראשית

על מנת להראות את חזרתו לעיר, הג'וקר תוקף את בניין משטרת גות'אם והורג 19 שוטרים. הוא מפיץ אזהרה טלוויזיונית באמצעות בנו של קורבנו הראשון, כי הוא עומד להרוג את ראש העיר האדי בערב זה. השוטרים שהוצבו להגן על האדי נהרגו בידי שילוב חומרים כימיים, אך האדי שרד. חקירתו של באטמן הובילה אותו למפעל אייס כימיקלים, שם הג'וקר הושחת ונוצר, ונתקל באדם המחופש לברדס האדום. הוא נזרק לבור כימיקלים ריק בידי הברדס האדום, שחשף את עצמו כהארלי קווין. הארלי הזהירה את באטמן שהג'וקר השתנה, הוא ברח מהבור לפני שהתמלא ובמקום אחר, הג'וקר תקף את אלפרד פניוורת'.
לאחר שגילה על חטיפתו של אלפרד, באטמן מסיק כי הקורבן הבא של הג'וקר הוא המפקח ג'יימס גורדון. הוא מציל את גורדון לאחר שהורעל בידי הג'וקר, ומגיע למאגר גות'אם, שם נאבק בג'וקר לראשונה. הג'וקר מגלה כי הוא שיחזר את מפגשם, פוצץ את המאגר, ובכך הרג חפים מפשע ופצע את נייטווינג. הג'וקר כולא את באטמן, מתחיל בתוכניתו להרוג את משפחת העטלף כדי לפגוע בו וטוען שהוא יודע את זהויותיהם הסודיות. בסיפור השני, הג'וקר מזמין את הפינגווין לאירוע בארקהם אסיילום.
באטמן בורח ותוקף את הג'וקר, שמנטרל אותו ובורח. באטמן נמצא בידי משפחת העטלף - דיק גרייסון/נייטווינג, ג'ייסון טוד/הברדס האדום, טיים דרייק/רובין האדום, דמיאן ויין/רובין וברברה גורדון/באטגירל - ונלקח למערת העטלף, שם הוא מתוודה שמצא כרטיס ג'וקר במערה. למרות שדחה את האפשרות שהג'וקר איתר אותם, משפחת העטלף חוששת מכך ומאשימה את באטמן. לאחר שהתאושש באטמן חקר את שומרי ארקהם, שהודיעו לו כי הג'וקר מחכה לו. בסיפור השני, הג'וקר משתלט על ארקהם ונפגש עם איש החידות הכלוא.
לאחר שפגש את מיסטר פריז, הדחליל ופני חימר, באטמן מוצא את הג'וקר עם איש החידות, הפינגווין ודו-פרצוף. הג'וקר מראה לו סרטון וידאו המציג את משפחת העטלף, ואומר לבאטמן כי יצטרך לשבת על "כס המלכות" שלו על מנת להציל את חייהם. הוא מתחשמל, ומתעלף. בסיפור השני, דו-פרצוף דורש לעזור במותו של באטמן, אך נכלא יחד עם הפינגווין ואיש החידות.
מאוחר יותר במערות המובילות למערת העטלף, הג'וקר מקיים ארוחת ערב מדומה. באטמן ומשפחת העטלף נלכדו, נכפתו, נחבשו בפניהם ונשפך עליהם בנזין. אלפרד שטוף המוח משרת אותם עם מגש המכיל לכאורה את פניהם הכרותות. כאשר הג'וקר מאיים להציתם, באטמן בורח, מפעיל את הלהבות אך מפוצץ חור בתקרת המערה ומציף אותה. כאשר באטמן משחרר אותם והם מורידים את תחבושותיהם, הם מגלים כי פניהם לא נכרתו. באטמן רדף אחר הג'וקר עד לקצה תהום, שם הג'וקר התאבד לכאורה בקפיצה כאשר באטמן שיקר לו כי הוא יודע את זהותו הסודית. באטמן מגלה כי הג'וקר רימה גם אותו לחשוב כי הוא יודע את זהויותיהם של משפחת העטלף, אשר נלחמו אחד בשני בהשפעת גז הג'וקר עד שההשפעה בוטלה. מאוחר יותר באחוזת ויין, באטמן אומר לאלפרד כי לאחר שמצא כרטיס ג'וקר במערת העטלף, הוא התעמת עם הג'וקר בארקהם כברוס ויין וגילה כי הג'וקר לא יודע עליו ועל מערת העטלף.
חוברות קשורות

רוב החוברות הקשורות מתמשכות בחוברות האחרונה והמסכמת באירוע, פרט לחוברות "יחידת המתאבדים", "קומיקס בלשים" ו"קאטוומן".
חוברות קשורות > באטגירל

כחלק מתוכניתו של הג'וקר, אמה של באטגירל הותקפה בביתה בידי אנשיו ונחטפה. באטגירל מקבלת שיחת טלפון ככל הנראה מהג'וקר, שמזהיר אותה כי שלח גם אחריה תוקפים; היא מביסה את אנשיו, והמתקשר מגלה כי הוא יודע את זהותה הסודית. באטגירל מוצאת את הג'וקר מחזיק את אמה באולם באולינג, שבו כל האנשים נהרגו. לאחר קרב נגד הג'וקר, באטגירל מגלה כי המתקשר הוא אחיה הפסיכופת ג'יימס, שהוביל אותה לג'וקר על מנת להציל את אמם. הג'וקר מציג בפני באטגירל את אצבעה הקטועה של אמם, ומבקש ממנה בהומור להינשא לו לפני שברח. באטגירל החליטה להתעלם מחוקיו של באטמן וללכת להרוג את הג'וקר. היא מאתרת אותו בכנסייה מלווה באנשיו ובכומר, על מנת להינשא לה, וגורם לג'יימס להגיע. לאחר חתונה הומוריסטית הג'וקר מנסה לקטוע את גפיה של באטגירל, כשלפתע ג'יימס מגיע על מנת לשחרר את אמם ומאפשר לבאטגירל להילחם באנשיו של הג'וקר. ג'יימס בגד בבאטגירל ועילף אותה, וגילה כי סחר בה תמורת אמם.
חוברות קשורות > באטמן ורובין

דמיאן, בנו של באטמן הידוע כרובין, מתעלם מהוראותיו של אביו להישאר במערת העטלף ויוצא לחקור את חטיפתו של אלפרד. חקירתו הובילה אותו לגן החיות של גות'אם, שם הוא נלכד בידי הג'וקר, שהאשים אותו ואת משפחת העטלף כ"מעמסה" שהורידה מערכו של באטמן. הוא מציג בפני דמיאן את באטמן המאופר כג'וקר, ואומר כי עליו להורגו. דמיאן מסרב ובוחר למות, אך הג'וקר הורג את באטמן. הוא מגלה כי באטמן היה מתחזה, ומעלף את דמיאן עם גז.
חוברות קשורות > קאטוומן

קאטוומן הושכרה בידי מעסיק מסתורי לגנוב כלי שחמט גדולים, וגנבה כלי שהכיל בתוכו אדם חי לפני שהתפוצץ. היא הצילה יתום צעיר שנלכד באחד מן הכלים, והתעמתה עם הג'וקר שהתגלה כמעסיקה. הג'וקר תוקף אותה שוב ושוב, ומאשים אותה בכך שבאטמן נאלץ להצילה ומנסה לשכנע אותה לשבור את לבו על מנת שיעשה למרוכז יותר לפני שהם נפרדים.
חוברות קשורות > קומיקס בלשים

למרות חיפושיו אחר הג'וקר, באטמן נאלץ להילחם בפני חימר, אשר נשלט בידי פויזן אייבי לחשוב שהוא בעלה על מנת שישמש שומר ראש. באטמן מוציא את פני חימר משליטתה ומבריח אותו לביוב, ובינתיים הג'וקר מאלץ את הפינגווין לעזור לו בתוכניתו. הפינגווין שולח את אחד מאנשיו להחליפו זמנית כראש ארגון הפשע, והוא קורא לעצמו "הקיסר הפינגווין". הוא כורת ברית עם פויזן אייבי, המותקפת בידי פני חימר המשוחרר. כנופיות פשע רבות קמות בגות'אם בהשפעת הג'וקר, ביניהן "ליגת החיוכים". באטמן מאתר אחד מחברי הכנופיה, ושאר החברים חוזרים למנהיגם הקובע כי עבודתם רק החלה. בינתיים, הקיסר הפינגווין משתלט על העולם התחתון בגות'אם, הורג את יריביו ומאשים את הג'וקר במותם.
חוברות קשורות > נייטווינג

הג'וקר הורג ליצן בקרקס בו הופיע בעבר נייטווינג, ומוציא את מאהבתו לשעבר של נייטווינג מכלא בלאקגייט. במהלך חקירת מותו של הליצן, נייטווינג נתקל במאהבתו לשעבר, ששונתה בידי הג'וקר והולבשה בתלבושת נייטווינג מאולתרת. היא נהרגת לאחר קרב קצר, כאשר רעל הג'וקר דוחה את גופה. נייטווינג מוצא הודעה בגופתה, המזמינה אותו ל"מסיבה" בקרקס בו הופיע. בקרקס נייטווינג ניצב מול גופות חברי הקרקס המתים, כשלפתע כולם מתעוררים לחיים, תוקפים את נייטווינג בהשפעת רעל הג'וקר ומעלפים אותו.
חוברות קשורות > הברדס האדום ופורעי החוק

הג'וקר מסמם את מאהבתו של הברדס האדום, ומזמין משטרה לדירתו. הברדס האדום ברח והלך להזהיר את באטמן, אך עולף בידי הג'וקר. כשהתעורר הג'וקר הראה לו פריטים מעברו, דוגמת הקליע שנורה באביו וכיצד מצא את גופתה של אמו, ברמיזה שהוא יודע את זהותו האמיתית. הברדס האדום נופל במלכודת, ונוחת בבור לצד רובין האדום. חבריו של הברדס האדום, ארסנל וסטארפייר, נוסעים לגות'אם על מנת לחלץ אותו ונתקלים בקבוצת טיטאנים הצעירים. ביחד הם מרפאים אזרחים שהודבקו ברעל הג'וקר, אך לא הצליחו לחלץ את חבריהם. הגעתם של הטיטאנים הצעירים וסיפורו של רובין האדום מתוארים בחוברות הטיטאנים.
חוברות קשורות > יחידת המתאבדים

כאשר יחידת המתאבדים משתתפים בהלווייתו המדומת של דדשוט, גשם רעל הג'וקר מתחיל לרדת והארלי קווין היחידה שלא מתעלפת. הג'וקר מופיע ואומר לה שעליה לעזור לו בתוכניתו נגד באטמן, מאיים עליה וחוטף אותה, והיא מגיעה איתו למפעל אייס כימיקלים שם היא מתלבשת כברדס האדום ותוקפת את באטמן. כאשר הארלי חזרה, הג'וקר תקף אותה וניסה לזרוק אותה לחומצה. הג'וקר מביס את הארלי וכובל אותה בחדר מלא בגופות רקובות הלבושות כמותה, וקובע כי היא לא הארלי קווין הראשונה ולא האחרונה. הוא עזב ואמר כי יחליט אם יהרוג אותה או לא, וכאשר חזר גילה שהיא ברחה וחזרה אל קבוצתה.
חוברות קשורות > הטיטאנים הצעירים

הטיטאנים נוסעים לגות'אם על מנת לחלץ את רובין האדום, וחוקרים בעצתה של באטגירל זירות פשע קודמות של הג'וקר. כאשר קיד פלאש רץ בבניין דירות, הוא מפעיל תרכובת כימית של הג'וקר, שעולה לאוויר ומרססת אזרחים בגז הג'וקר. בעוד הטיטאנים הודפים את האזרחים, סטארפייר וארסנל מגיעים לעזור. בינתיים, הברדס האדום ורובין האדום מנסים לברוח ביחד. כאשר הברדס האדום יורה בג'וקר, הוא מתגלה ככפיל והיריות משחררות גז אשר מעלף אותם.
הערות שוליים

↑  Detective Comics Vol.2 #1
↑  Detective Comics Vol.2 #12
1 2  Batman Vol.2 #13
↑  Batman Vol.2 #14
↑  Batman Vol.2 #15
↑  Batman Vol.2 #16
↑  Batman Vol.2 #17
↑  Batgirl Vol.4 #13-16
↑  Batman and Robin Vol.2 #15-16
↑  Catwoman Vol.4 #13-14
↑  Detective Comics Vol.2 #15-16
↑  Nightwing Vol.3 #15-16
↑  Red Hood and the Outlaws #15-16
1 2  Teen Titans Vol.4 #15-16
↑  Suicide Squad Vol.4 #14
↑  Suicide Squad Vol.4 #15
החוף

| --- | --- |

 מבוסס על:  The Beach 
 בימוי:  דני בויל 
 הופק בידי:  אנדרו מקדונלד (אנ')
 תסריט:  אלכס גרלנד (ספר), ג'ון הודג'
 עריכה:  Masahiro Hirakubo 
 שחקנים ראשיים:  לאונרדו דיקפריו טילדה סווינטון וירג'יני לידויין
 מוזיקה:  אנג'לו בדלמנטי 
 צילום:  דריוש ח'ונג'י 
 מדינה:  ארצות הברית
 חברת הפקה:  פוקס המאה ה-20 
 חברה מפיצה:  פוקס המאה ה-20   Figment Films
 שיטת הפצה:  וידאו על פי דרישה 
 הקרנת בכורה:  2000
 משך הקרנה:  119 דק' 
 שפת הסרט:  אנגלית 
 סוגה:  מותחן פסיכולוגי, סרט מבוסס יצירה ספרותית, סרט דרמה 
 מקום התרחשות:  תאילנד 
 תקציב:  50 מיליון דולר
 הכנסות באתר מוג'ו:   beachthe
 דף הסרט ב־IMDb
 
החוף (באנגלית: The Beach) הוא סרט מותחן ודרמה שיצא לאקרנים ב-2 בפברואר 2000 בארצות הברית ובבריטניה. הסרט, שבוים על ידי דני בויל, מבוסס על ספר מצליח באותו שם שנכתב על ידי אלכס גרלנד בשנת 1996.
במדינות שונות הצפייה בסרט הוגבלה לגיל 16 ומעלה מאחר שנכללו בתוכו קטעים רבים בהם נראים אנשים תחת השפעת סמים.
שחקנים ודמויות

לאונרדו דיקפריו - ריצ'רד
טילדה סווינטון - סל
וירג'יני לידויין - פרנסואז
גיום קאנה - אתין
רוברט קרלייל - דאפי
פטרסון ג'וזף - קיטי
עלילת הסרט

ריצ'רד, נער אמריקני, השואף להרפתקאות, יוצא למסע לעבר תאילנד. בבית מלון זול הוא מכיר אדם מוזר בשם דאפי, המכור לסמים. דאפי מוסר לריצ'רד מפה של אי מסתורי, היכן שצמח הגראס גדל בשפע. כמו כן, הוא מציין גם שבאותו האי מתגוררת קומונה של אנשים צעירים.
ריצ'רד, יחד עם פרנסואז ואטיין, בני זוג ממוצא צרפתי שהוא מכיר בדרך, מחליט להגיע בכל מחיר לאי המסתורי שתואר על ידי דאפי כ"גן עדן עלי האדמות". לאחר מסע מפרך, הם מגיעים ונקלטים אצל בני השבט המתגוררים שם. אך עד מהרה, תשוקתו של ריצ'רד לפרנסואז גוברת עליו והעניינים מסתבכים בגלל טעות שעשה ריצ'רד לפני יציאתם לדרך.
אתר הצילומים

המקום בו צולם רוב הסרט הוא האי קו פי פי שבתאילנד, אומנם בספרו של אלכס גרלנד, עליו גם מבוסס הסרט, הכוונה הייתה לאי קו טאו.
פסקול

עם יציאת הסרט, יצא גם פסקול עם שירים שנכתבו במיוחד בשביל הסרט על ידי אמנים שונים כמו הלהקה Underworld, הזמר מובי, בלר, הלהקה הבריטית ניו אורדר ואחרים.
רשימת השירים:
Snakeblood - לפטפילד
Pure Shores - אול סיינטס
Porcelain - מובי
Voices - Dario G
Ball 8 - Underworld
Spinning Away - שוגר ריי
Return of Django - Asian Dub Foundation
On Your Own - בלר
יה קה יה קה - הארדפלור ומורי קאנטה
Woozy - פיית'לס
Richard, It's Business As Usual - בארי אדמסון
Brutal - ניו אורדר
UNKLE - Lonely Soul יחד עם ריצ'רד אשקרופט
Beached - אורביטל
פסקול הסרט
אקוט

אקוט הוא הרכב מוזיקלי ירושלמי בהובלת בני הזוג ענבל ג'משיד וגלעד ואקנין.
ביוגרפיה

ואקנין וג'משיד, ילדי ירושלים, הכירו כשהיו בני 16, בפרויקט הרכבים של להקות נוער במרכז המוזיקה הצוללת הצהובה. בהמשך למדו יחד תואר ראשון בקומפוזיציה באקדמיה למוסיקה ולמחול בירושלים, וג'משיד למדה תואר שני במחלקה הרב־תחומית בביצוע של מוזיקה מצרית. שתי אחיותיה של ענבל ג'משיד פועלות גם הן כהרכב מוזיקלי תחת השם האחיות ג'משיד.
אקוט פועל כהרכב מאז שנת 2011 ומבצע לחנים מקוריים, בעיקר לשירי משוררים כדוגמת אלמוג בהר, מירי בן-שמחון, עמיחי חסון, איתי עקירב, יוסף עוזר ונועה שקרג'י. בשנת 2015 יצרו את המופע "מספיק דיברנו על אהבה" - יצירה מוזיקלית מקורית המבוססת על שירו של אלמוג בהר. האי.פי "שירי קטמונים" ובהמשך אותה שנה ראה אור האי.פי "שירי קטמונים" שנוצר בעקבות עבודה ואמנותית בשכונת הקטמונים בירושלים.
דיסקוגרפיה

"שירי קטמונים" (2015)
ליזימטר

תחנת ליזימטרים בגרמניה
ליזימטר (lysimeter, מיוונית: לוּסִיס (שחרור) והסיומת -מֶטֶר) הוא מכל גלילי מלא באדמה שמשמש לחקר תנועת מים וחומרים באדמה.
ליזימטר יכול להיות מצויד בבדיקות מדידה שונות בעומקים שונים (לדוגמה, טמפרטורת אדמה, מַנּוֹמֶטֶר למדידת לחות באדמה).
ניתן לחלץ את האדמה שבליזימטר כיחידה אחת (מונולית) או לשחזר אותה מהשכבות השונות שנמצאות באתר הדגימה.
לרוב לליזימטרים יש פתח בתחתית המאפשר איסוף וניתוח מחלחלים לאורך זמן.
סוגי ליזימטרים

ליזימטר שוקל: מודד את משקל המכל לאורך זמן, וכך ניתן לחשב את כמות המים שאבדה דרך האדמה או לאטמוספירה.
ליזימטר לא שוקל: מודד את כמות המים שמתנקזת דרך פתח בתחתית המכל.
עקרונות בנייה

ליזימטרים מסווגים לפי עקרונות הבנייה, הם משלושה סוגים עיקריים: (i) מונומוליטי, או גוש קרקע ללא הפרעה; (ii) אֵבֶּרמַיֵר, ו-(iii) מילוי פנימי.
בסוג הראשון, בונים ארגז סביב צידי גוש אדמה כפי שהוא נמצא בשדה, מחברים תחתית פתוחה חלקית, והנוזלים מחלחלים למכלי איסוף (ראה איור)
בסוג אברמאייר, האדמה נשארת במקומה ומוצב מתחתיה משפך לאיסוף הנוזלים המחלחלים, אך אין דפנות צד שמפרידות גוש אדמה מוגדר מהאדמה הסמוכה. צינור המחובר למשפך מעביר את הנוזלים המחלחלים לכלי קיבול.
סוג המילוי הפנימי מורכב ממכל בעל דפנות אנכיות, פתח עליון ותחתית המאפשרת חלחול, והוא מלא באדמה שהוסרה מהמיקום המקורי שלה ושעברה בדרך כלל סינון וערבוב כדי להפוך אותה אחידה. סוג מיוחד של מילוי פנימי ניתן לכנות "ליזימטר מעבדתי", שהוא בדרך כלל קטן בגודלו ומסופק באופן מלאכותי במים או בתמיסה. הוא משמש לחקר בעיות ספציפיות; והניסויים בו מוגבלים בדרך כלל לתקופות קצרות.
שימושים עיקריים

מדידת כמות האידוי-דיות בפועל: ליזימטר יכול למדוד את כמות האֵוַפּוֹטְרַנְסְפִּירַצְיָה, כלומר את כמות אדי המים משתחררים לאטמוספירה מהאדמה, העלים ומשטחים אחרים.
התקנה בגידולי שדה: כשמגדלים צמחייה במכל אדמה גדול המאפשר לחשב בקלות את כמות המשקעים שנכנסת ואת כמות המים שאבדה דרך האדמה, ליזימטר הוא המדויק ביותר.
פנוטיפיזציה פיזיולוגית של צמחים: ליזימטר משמש גם במערכות פנוטיפיזציה פיזיולוגיות בעלות תפוקה גבוהה (המכונות גם מערכות פנוטיפיזציה תפקודית של צמחים). מערכות אלה, בשילוב עם מדידות רצף קרקע-צמח-אווירה (SPAC) ותיאום מודלים של תגובות צמחים לתנאי סביבה משתנים, יכולות לשמש ככלי פנוטיפיזציה להבנה טובה יותר של תגובת הצמחים למצבי עקה, כגון יובש.
כימות תגובות צמחיות לעקות: באמצעות ליזימטרים מעבדתיים ניתן לחשב את התגובה הצמחית בין השאר גם לעקות ביוטיות כגון מלות צמחים ולהבין את חומרת המחלה או את רגישות הצמחים למחלות שונות.
היסטוריה

בשנת 1875 בנה אדוארד לואיס סטרטוונט, בוטנאי ממסצ'וסטס, את הליזימטר הראשון בארצות הברית.
לקריאה נוספת

Kohnke H, Dreibelbis FR, Davidson JM. A survey and discussion of lysimeters and a bibliography on their construction and performance. US Department of Agriculture; 1940.
הערות שוליים

1 2  Halperin, O., Gebremedhin, A., Wallach, R., & Moshelion, M. (2017). High-throughput physiological phenotyping and screening system for the characterization of plant– environment interactions. Plant Journal, 89(4), 839–850. https://doi.org/10.1111/tpj.13425
↑  Whole-Plant Physiological Identification and Quantification of Disease Progression

Shani Friedman, Ahan Dalal, Dor Batat, Saul Burdman, Yheonatan Sela, Matanel Hipsch, Shilo Rosenwaser, Evgeniya Marcos Hadad, Shay Covo, Menachem Moshelion

bioRxiv 2024.02.11.579801; doi: https://doi.org/10.1101/2024.02.11.579801
↑  Plumb, C. S. “Edward Lewis Sturtevant. A Biographical Sketch.” Missouri Botanical Garden Annual Report, vol. 1899, 1899, pp. 71–84. JSTOR, https://doi.org/10.2307/2992167. Accessed 18 Feb. 2024
| --- | --- |
בקרת זהויות :  GND: 4036775-7 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליזימטר".
ליזימטר מונומוליטי
רועי הורוביץ

| --- | --- |

 לידה:  1970 (בן 55 בערך) ישראל חיפה, ישראל
 מדינה:  ישראל 
 מקום לימודים:  סטודיו למשחק ניסן נתיב, אוניברסיטת תל אביב, אוניברסיטת בר-אילן
 פרסים והוקרה:  2011 - פרס הבמאי המצטיין ע"ש יוסף מילוא 1997 - פרס השחקן המצטיין בפסטיבל חיפה להצגות ילדים ונוער
 http://www.royhorovitz.com/index.html
 פרופיל ב-IMDb
 
רועי דוד הורוביץ (נולד ב-1970 בחיפה) הוא במאי, שחקן תיאטרון וטלוויזיה, חוקר ומרצה לתיאטרון באוניברסיטת בר-אילן, בחוג לאמנויות במכללה האקדמית לחינוך ע"ש דוד ילין ובמספר אוניברסיטאות ברחבי ארצות הברית.
השכלה

הורוביץ סיים את בית הספר הריאלי העברי בחיפה בשנת 1988. בשנת 1995 סיים את לימודיו בסטודיו למשחק של ניסן נתיב. ב-2004 סיים בהצטיינות תארים ראשון ושני בחוג לתיאטרון באוניברסיטת תל אביב. ב-1999 קיבל תעודת הוראה מבית הספר לחינוך באוניברסיטת תל אביב. הוא בעל תואר דוקטור מהמחלקה לספרות משווה באוניברסיטת בר-אילן.
קריירה > כשחקן

| שנה | שם המחזה/סרט | שם המחזאי | המסגרת | הערות |
| --- | --- | --- | --- | --- |
| 2018 | פזמון לקרואסון, והמבין...לוין | חנוך לוין | התיאטרון הקאמרי |  |
| 2014 | בוגרשוב 34 | דניאל אפרת, רועי הורוביץ וצביקי לוין | אי"ב - איגוד היוצרים העצמאיים בתיאטרון | על פי רעיון של דן קלאנזי |
| 2014 | יום העצמאות שלי | דן קלאנזי | תיאטרון מראה |  |
| 2012 | דרושה אישה מסודרת ונקיה | אורלי רובינשטיין-קצפ | תיאטרון מראה |  |
| 2011 | המתנדב | דן קלאנזי | תיאטרון הספרייה |  |
| 2008 | קומדיה של טעויות | ויליאם שייקספיר | תיאטרון באר שבע | בבימוי נתן דטנר |
| 2007 | המלך ליר | ויליאם שייקספיר | תיאטרון אוניברסיטת תל אביב | בבימוי יוסי יזרעאלי |
| 2006 | החתונות של אמא | יוסי יזרעאלי | תיאטרון תמונע | בבימוי יוסי יזרעאלי |
| 2006 | הטלנובלה "פיק אפ" |  | ערוץ 10 |  |
| 2002 | שעונים | דן קלאנזי | תיאטרון תמונע | בבימוי לי גילת; פרס "ההצגה חביבת הקהל" בפסטיבל אדמונטון, קנדה, 2006 |
| 2001 | The Body |  | סרט קולנוע אמריקאי | לצד אנטוניו בנדרס ודרק ג'קובי |
| 2001 | כשהחביתה נוגעת בסלט | מיכאל מוריס-רייך | תיאטרון תמונע | בבימוי חנוך רעים |
| 1999 | מועדון הקופים הירוקים | רוי סמיילס | תיאטרון תמונע | בבימוי לי גילת |
| 1998 | סדרת הטלוויזיה "בלש בירושלים" | על פי יורם קניוק | ערוץ 2 | בבימוי אורי רוזנווקס |
| 1998 | החבורה | גורן אגמון | תיאטרון ארצי לנוער | בבימוי גורן אגמון |
| 1998 | נשארנו לבד | מרים קיני | נאווה הפקות והתיאטרון הארצי לנוער | בבימוי עמית גזית |
| 1997 | פנתר במרתף | חנוך רעים על פי עמוס עוז | פסטיבל חיפה להצגות ילדים | בבימוי חנוך רעים; פרס השחקן המצטיין בפסטיבל חיפה להצגות ילדים ונוער |
| 1996–1997 |  |  | התיאטרון העירוני חיפה | שחקן בתיאטרון, בין היתר בהפקות "הקפטן" ו"זמר לעליה" |
| 1996 | מיי פירסט סוני | בני ברבש | פסטיבל התיאטרונטו | הצגת יחיד שייצגה את ישראל בפסטיבלים רבים בעולם |
קריירה > בתפקידים אחרים

יו"ר הוועדה האמנותית לאירועי "חשיפה בינלאומית של תיאטרון ישראלי" - 2012, 2020–2022
בין השנים 2011–2015 שימש כמנהל האמנותי של תיאטרון מראה
מנהל אמנותי של פסטיבל "אביב ישראלי", שהוקדש לציון 50 שנה לזכייתו של ש"י עגנון בפרס נובל לספרות
מנהל אמנותי של פסטיבל התיאטרונטו הבינלאומי 2011
בין השנים 2005–2009, כיהן כדרמטורג וכיועץ האמנותי של תיאטרון באר שבע. במסגרת זו היה אחראי על קריאת כל החומרים המגיעים לתיאטרון, עיצוב הרפרטואר, בחירת היוצרים וליהוק השחקנים, בדיקת תרגומים, ליווי תהליכי כתיבה של מחזות מקור, טיפול בהשגת זכויות יוצרים, ליווי אמנותי שוטף של החזרות להצגות השונות ועריכת הפרסומים והתוכניות של הצגות התיאטרון
חבר בקבוצת "ים הסוכר" - קבוצת יוצרים עצמאית, האחראית להצגות "מועדון הקופים הירוקים", "שעונים", "מיי פירסט סוני", "כשהחביתה נוגעת בסלט" ואחרות וכוללת, בין היתר, את השחקנים רמי ברוך, אסתי קוסוביצקי, אורה מאירסון, הבמאית לי גילת, המוזיקאי דניאל סלומון ואחרים. הצגות הקבוצה מאושרות כולן על ידי 'אמנות לעם' ו'סל תרבות', והועלו מאות פעמים ברחבי הארץ ובחו"ל (אנגליה, אירלנד, סקוטלנד, גרמניה, יוון, פולין, ארצות הברית וקנדה), בפני מבוגרים ובני נוער
חבר הוועדה האמנותית של פסטיבל תיאטרונטו ו"תיאטרונטו בינלאומי', לצידו של יעקב אגמון
חבר ועדת ההיגוי של אירועי 'ישראדרמה' - חשיפת מחזאות ישראלית בפני אנשי תיאטרון מחו"ל, מטעם המכון למחזאות ישראלית ע"ש חנוך לוין, בראשותו של נעם סמל
חבר ההנהלה האמנותית ולקטור של תיאטרון אורנה פורת לילדים ולנוער, בתקופת כהונתה של חגית רכבי-ניקולייבסקי כמנהלת התיאטרון
לקטור בפסטיבל חיפה הבינלאומי להצגות ילדים ונוער
לקטור בתיאטרון בית לסין, במשך כשנתיים
חבר בוועדת הרפרטואר של מדור התיאטרון באמנות לעם (מבוגרים + ילדים ונוער)
חבר הוועדה הממיינת של אמני תיאטרון עולים, מטעם המשרד לקליטת עלייה
שופט בתחרות פרסי התיאטרון לילדים ולנוער ובפרס ע"ש משה שטרנפלד ז"ל
מורה וחבר הוועדה הפדגוגית בסטודיו למשחק מיסודו של יורם לוינשטיין (2001–2009)
חבר האקדמיה של פרס התיאטרון, במשך שתי קדנציות (1997–2000, 2003–2005)
חבר המדור לתיאטרון במועצה הישראלית לתרבות ולאמנות
חבר המועצה לשידורי כבלים ולשידורי לוויין
משנת 2020 ואילך – מרצה בכיר במחלקה לספרות משווה באוניברסיטת בר-אילן ובחוג אמנויות במכללת דוד ילין בירושלים
פרופ' אורח לתיאטרון ישראלי באוניברסיטת טקסס באוסטין, באמריקן יוניברסיטי בוושינגטון די. סי. ובמידלברי קולג'
בשנים 1998–2003 נמנה עם סגל ההוראה בחוג לתיאטרון באוניברסיטת תל אביב ולימד שם משחק, ניתוח מחזות ותולדות התיאטרון בעידן המודרני
לימד גם בחוג לתיאטרון באוניברסיטת חיפה, בסטודיו למשחק בהנהלת יורם לוינשטיין, בבית הספר לכתיבת דרמה מיסודו של יובל המון, בקתדרה העממית בקריית אונו ובבית הספר התיכון על שם קלעי בגבעתיים
מלמד גם במכון אבשלום, בית צבי, בקתדרה העממית בפרדס חנה ומשמש כמרצה קבוע בהשתלמויות לעובדי הוראה מטעם ארגון המורים ובמסגרות פרטיות כגון מסגרות דיור מוגן וכיוצא בזה)
עורך ומגיש פינה קבועה במסגרת התכנית "שורה ראשונה" ברשת א'